บาทเปิด 30.93 บาทต่อดอลลาร์ อ่อนค่าต่อเนื่อง
เงินบาทเปิดตลาด 30.93 บาทต่อดอลลาร์ อ่อนค่าต่อเนื่องตามภูมิภาค หลังนักลงทุนกลับมาถือครองดอลลาร์ มองกรอบวันนี้ 30.85-30.95บาทต่อดอลลาร์
24 ก.ค. 2562

เงินบาทเปิดตลาด 30.93 บาทต่อดอลลาร์ อ่อนค่าต่อเนื่องตามภูมิภาค หลังนักลงทุนกลับมาถือครองดอลลาร์ มองกรอบวันนี้ 30.85-30.95บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.93 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 30.91/92 บาท/ดอลลาร์ ขณะที่ดอลลาร์ปรับตัวแข็งค่าเนื่องจากนักลงทุนหันมาถือครองดอลลาร์ หลังอัตราผลตอบแทนพันธบัตรสหรัฐปรับตัวสูงขึ้น
"บาทอ่อนค่าจากเย็นวานนี้เป็นไปตามภูมิภาค เนื่องจากนักลงทุนถือครองดอลลาร์มากขึ้น หลังอัตราผลตอบแทนพันธบัตรสหรัฐปรับตัวสูงขึ้น ทำให้ดอลลาร์กลับมาแข็งค่า" นักบริหารเงิน กล่าว
ปัจจัยที่ตลาดจับตามอง ได่แก่ ความคืบหน้าการเจรจาลดความขัดแย้งทางการค้าระหว่างสหรัฐกับจีน และผลประชุมธนาคารกลางยุโรป (ECB)
นักบริหารเงิน ประเมินกรอบเงินบาทวันนี้ไว้ที่ 30.85-30.95 บาท/ดอลลาร์